Egidijus Meilūnas

Egidijus Meilūnas (g. 1964 m. balandžio 14 d.) – lietuvių diplomatas, nepaprastasis ir įgaliotasis ambasadorius. Nuo 2025 m. sausio mėn. ambasadorius Kanadoje.

 Biografija 
1989 m. baigė Vilniaus universiteto Medicinos fakultetą, pediatras. 2001 m. Vilniaus universiteto Teisės fakultete įgijo teisės magistro laipsnį.

Iki 1990 m. buvo VU Chirurgijos katedros mokslo darbuotojas. 1991–1992 m. dirbo Vyriausybės Spaudos biuro vadovo pavaduotoju. 1992–1995 m. dirbo Lietuvos ambasadoje Varšuvoje: atašė, antrasis sekretorius, patarėjas. 1995–1998 m. – Lietuvos Užsienio reikalų ministerijos Centrinės Europos šalių departamento direktoriaus pavaduotojas.

Nuo 1998 iki 2002 m. metų buvo Prezidento Valdo Adamkaus nacionalinio saugumo ir užsienio politikos patarėjo pavaduotojas užsienio politikos klausimais, nuo 2002 m. – Prezidento patarėjas užsienio politikos klausimais. 2003–2004 m. – URM Generalinis inspektorius.

Nuo 2004 m. liepos 19 d. iki 2010 m. rugsėjo 13 d. – Lietuvos ambasadorius Lenkijoje. 2010 m. rugsėjo mėn. - 2012 m. spalio mėn. buvo Lietuvos užsienio reikalų viceministras, kuravo ES politikos, santykių su Europos šalimis, ekonominės diplomatijos ir ekonominio saugumo klausimus.  (lrytas.lt inf.)

Nuo 2012 m. spalio mėn. iki 2017 m. rugpjūčio mėn. buvo Lietuvos ambasadorius Japonijoje, Australijos sandraugai, Filipinų Respublikai, Naujajai Zelandijai, Singapūro Respublikai, Indonezijos Respublikai ir Malaizijai.Prezidentė įteikė skiriamuosius raštus Lietuvos ambasadoriui Japonijoje (www.president.lt inf.)

Nuo 2017 m. rugpjūčio 24 d. iki 2020 m. lapkričio 11 d. – Lietuvos ambasadorius Airijoje. (president.lt inf.)https://www.lrp.lt/data/public/uploads/2020/10/2020-10-20-nr.-1k-421.pdf 2020 m. gruodžio mėn.-2024 m. buvo Lietuvos Respublikos užsienio reikalų viceministras.http://www.urm.lt/default/lt/naujienos/g-landsbergiui-talkins-trys-viceministraim-adomenas-e-meilunas-a-pranckevicius-ir-kanclere-i-cerniuk  Nuo 2025 m. sausio mėn. dirba Lietuvos Respublikos ambasadoriumi Kanadoje

 Apdovanojimai 

 Ordino „Už nuopelnus Lenkijos Respublikai" Komandoro kryžius (1999 m.)http://isap.sejm.gov.pl/isap.nsf/DocDetails.xsp?id=WMP19990220314 
 Ordino „Už nuopelnus Lenkijos Respublikai" Komandoro kryžius su zvaigžde (2003 m.)http://isap.sejm.gov.pl/isap.nsf/DocDetails.xsp?id=WMP20030320419 
 Ordino „Už nuopelnus Lietuvai“ Komandoro kryžius (2003 m.).

 Nuorodos 
 Lietuvos ambasados Lenkijoje tinklalapis ;
 Ambasadorius Egidijus Meilūnas: Problemų yra, bet jas išspręsime.
 Straipsnis ritoja.lt apie Lietuvos ir Japonijos diplomatinius santykius

 Šaltiniai 

|-

|-

|-

|-

Kategorija:Lietuvos ambasadoriai Lenkijoje
Kategorija:Lietuvos ambasadoriai Japonijoje
Kategorija:Lietuvos ambasadoriai Airijoje
Kategorija:Lietuvos užsienio reikalų viceministrai